b'\n_START_ARTICLE_\nSadni listni duplinar\n_START_SECTION_\nOpis in biologija\n_START_PARAGRAPH_\nOdrasli metulji imajo premer kril okoli 8 mm, letajo pa med junijem in julijem._NEWLINE_Samica odlaga jaj\xc4\x8deca na liste gostiteljskih rastlin. Iz jaj\xc4\x8dec izlegle gosenice se zarijejo v list, kjer se hranijo. Liste izjedajo v zna\xc4\x8dilnih krogih, ki se na pogled ka\xc5\xbeejo kot okrogle rjave lise. Na enem listu je lahko tudi po ve\xc4\x8d takih izvrtin. Napadeni listi se na po\xc5\xa1kodovanih mestih posu\xc5\xa1ijo. Sadni duplinar ima v Sloveniji letno 2 do 3 rodove. Gosenice se zabubijo izven listov._NEWLINE_Sadni listni duplinar se hrani na razli\xc4\x8dnih drevesih. Znani gostitelji so \xc4\x8drna jel\xc5\xa1a, \xc5\xa1marna hru\xc5\xa1ica, aronija, navadna breza, puhasta breza, navadna pane\xc5\xa1plja, ostrogasti glog, enovratni glog, kutina, jablana,  lesnika, ne\xc5\xa1plja, \xc4\x8de\xc5\xa1nja, vi\xc5\xa1nja, sliva,  cibora, \xc4\x8drni trn, hru\xc5\xa1ka in jerebika ter tujerodne vrste Chaenomeles japonica, Malus baccata, Malus floribunda, Prunus fruticosa ter Prunus subhirtella.'